หุ้นรับปีเถาะปิดภาคเช้าพุ่ง11.99จุด
ตลาดหุ้นปิดซื้อขายภาคเช้าที่ระดับ 1,044.75&nbsp; จุด&nbsp; เพิ่มขึ้น 11.99 จุด หรือ&nbsp; 1.16% มูลค่าการซื้อขาย 20,146.95&nbsp; ล้านบาท โดยดัชนีพุ่ง 10 จุดตั้งแต่เปิดตลาดและขึ้นสู่ระดับสูงสุดอยู่ที่ 1,047.18 จุดและต่ำสุด 1,040.06 จุด
4 ม.ค. 2554

ตลาดหุ้นปิดซื้อขายภาคเช้าที่ระดับ 1,044.75  จุด  เพิ่มขึ้น 11.99 จุด หรือ  1.16% มูลค่าการซื้อขาย 20,146.95  ล้านบาท โดยดัชนีพุ่ง 10 จุดตั้งแต่เปิดตลาดและขึ้นสู่ระดับสูงสุดอยู่ที่ 1,047.18 จุดและต่ำสุด 1,040.06 จุด 
นายพิชัย เลิศสุพงศ์กิจ ผู้อำนวยการฝ่ายอาวุโส ฝ่ายการตลาด บริษัทหลักทรัพย์ธนชาต กล่าวว่า ภาพรวมตลาดหุ้นดัชนีปรับตัวเพิ่มขึ้นตั้งแต่เปิดตลาดตามทิศทางตลาดหุ้นเอเชีย หลังจากดัชนีภาคอุตสาหกรรมสหรัฐฯ เดือนธ.ค.ออกมาเพิ่มขึ้น ทำให้นักลงทุนมีความเชื่อมั่นต่อการฟื้นตัวของเศรษฐกิจสหรัฐฯมากขึ้น ขณะที่ตัวเลขเงินเฟ้อของจีนก็ลดลง
สำหรับราคาน้ำมันในตลาดโลกยังปรับตัวเพิ่มขึ้นสู่ระดับสูงสุดในรอบ 27 เดือน ส่งผลให้หุ้นพลังงานมีแรงซื้อเข้ามาหนาแน่น รวมถึงหุ้นบ้านปูที่ได้อานิสงส์จากความต้องการถ่านหินที่อาจสูงขึ้นจากเหตุการณ์ภัยพิบัติที่ออสเตรเลียและอินโดนีเซีย รวมถึงความอากาศหนาวในต่างประเทศ
อย่างไรก็ตามนักลงทุยต้องระมัดระวัง เพราะหุ้นอาจผันผวน เนื่องจากยังมีแรงขายของกองทุนรวมหุ้นระยะยาว (LTF) ที่ถือลงทุนครบ 5 ปีปฎิทินสามารถขายคืนได้แล้วประมาณ 1 หมื่นล้านบาท เป็นตัวกดดัชนีได้ 
ด้านบล.ฟิลลิป (ประเทศไทย) คาดว่า กรอบการปรับขึ้นของดัชนียังจำกัด โดยมีโอกาสปรับขึ้นทดสอบแนวต้านของ กรอบสามเหลี่ยมที่ 1039 จุด ได้ แต่อาจถูกถ่วงลงจากข่าวด้านการเมืองภายในที่ยังมีความไม่แน่นอนของการเคลื่อนไหวของกลุ่มต่างๆ ในกรณีการจับ 7 คนไทยของ กัมพูชา โดยมองแนวต้านที่ 1039-1050 จุดและแนวรับ 1028-1022 จุด สำหรับหุ้น 5 อันดับแรกที่มีมูลค่าการซื้อขายสูงสุด ได้แก่  BANPU ปิด 836 บาท เพิ่มขึ้น 44  บาท หรือ 5.56% มูลค่าการซื้อขาย 4,496 ล้านบาทPTT ปิด 329 บาท เพิ่มขึ้น 9 บาท หรือ 2.81% มูลค่าการอขาย 2,185  ล้านบาทIRPC ปิด 6.45 บาท ลดลง 0.05 บาท หรือ -0.77%  มูลค่าการซื้อขาย 1,170 ล้านบาทBTS ปิด 0.85 บาท เพิ่มขึ้น 0.03 บาท หรือ  3.66%  มูลค่าการซื้อขาย  993 ล้านบาทTRUE ปิด 7.05 บาท  ลดลง 0.05 บาท หรือ -0.70% มูลค่าการซื้อขาย 837 ล้านบาท